Peter Hægstad

Peter Ingebrigtsen Hægstad (født 1819, død 1891) var gårdbruker på Heggstad i Inderøy kommune og ordfører i Inderøy kommune 1876–1885.

Han var varaordfører 1872–75. Sammen med blant andre Ole Richter, Herman Løchen, Lorents D. Muus og Sivert Bragstad var han initiativtaker til Inderøy Sparebank i 1863, og han ble medlem av det første styret da banken kom i drift i 1864. I hans tid som ordfører ble Heggstad kirke bygget, og Hustad kirke ble overdratt til Fortidsminneforeningen. Han var også valgmann flere ganger.

Faren Ingebrigt Hægstad var medlem av det første kommunestyret i Inderøy i 1838. Peter giftet seg med Karoline Pedersdatter Bragstad (1818-1912), søster av Sivert Bragstad, som også var ordfører. Deres sønn Konrad overtok gården i 1892; hans sønn Petter Heggstad tok over gården i 1914, og var ordfører i Sandvollan kommune 1926–1928 og 1942–45.

Referanser 

Ordførere i Inderøy
Norske bønder